CELEX: 32018R0189
Language: fi
Date: 2017-11-23 00:00:00
Title: Komission delegoitu asetus (EU) 2018/189, annettu 23 päivänä marraskuuta 2017, tiettyä Pohjanmerellä harjoitettavaa pienten pelagisten lajien kalastusta ja tiettyä Pohjanmerellä teollisiin tarkoituksiin harjoitettavaa kalastusta koskevasta poisheittämissuunnitelmasta annetun delegoidun asetuksen (EU) N:o 1395/2014 muuttamisesta

9.2.2018   
            
            
               FI
            
            
               Euroopan unionin virallinen lehti
            
            
               L 36/4
            
         KOMISSION DELEGOITU ASETUS (EU) 2018/189,
   annettu 23 päivänä marraskuuta 2017,
   tiettyä Pohjanmerellä harjoitettavaa pienten pelagisten lajien kalastusta ja tiettyä Pohjanmerellä teollisiin tarkoituksiin harjoitettavaa kalastusta koskevasta poisheittämissuunnitelmasta annetun delegoidun asetuksen (EU) N:o 1395/2014 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta 11 päivänä joulukuuta 2013 annetun Euroopan parlamentin ja neuvoston asetuksen (EU) N:o 1380/2013 (1) ja erityisesti sen 15 artiklan 6 kohdan ja 18 artiklan 1 ja 3 kohdan,
   sekä katsoo seuraavaa:
   
               (1)
            
            
               Asetuksen (EU) N:o 1380/2013 tavoitteena on saaliiden poisheittämisen lopettaminen asteittain kaikissa unionin kalastuksissa ottamalla käyttöön purkamisvelvoite, joka koskee saalisrajoitusten alaisten lajien saaliita.
            
         
               (2)
            
            
               Asetuksen (EU) N:o 1380/2013 15 artiklan 6 kohdassa siirretään komissiolle valta hyväksyä delegoidulla säädöksellä enintään kolmen vuoden ajaksi kerran uusittavissa olevia poisheittämissuunnitelmia yhteisten suositusten perusteella, joita jäsenvaltiot ovat laatineet kuultuaan asianomaisia neuvoa-antavia toimikuntia.
            
         
               (3)
            
            
               Komission delegoidussa asetuksessa (EU) N:o 1395/2014 (2) vahvistetaan tiettyjä Pohjanmerellä harjoitettavia pienten pelagisten lajien kalastuksia ja teollisiin tarkoituksiin harjoitettavia kalastuksia koskeva poisheittämissuunnitelma, jotta purkamisvelvoitteen täytäntöönpanoa voidaan helpottaa tietyillä joustomekanismeilla.
            
         
               (4)
            
            
               Poikkeuksia velvoitteesta purkaa kaikki saaliit voidaan asetuksen (EU) N:o 1380/2013 15 artiklan 5 kohdan c alakohdan mukaisesti määritellä, jos tieteellinen näyttö osoittaa, että valikoivuuden lisääminen on erittäin vaikeaa tai tahattomien saaliiden käsittelystä aiheutuu kohtuuttomia kustannuksia, jäljempänä ’de minimis -poikkeukset’.
            
         
               (5)
            
            
               Alankomailla, Belgialla, Ranskalla, Ruotsilla, Saksalla, Tanskalla ja Yhdistyneellä kuningaskunnalla on Pohjanmerellä välitön kalastuksenhoitoetu. Kyseiset jäsenvaltiot toimittivat Pohjanmeren neuvoa-antavaa toimikuntaa ja pelagisten kantojen neuvoa-antavaa toimikuntaa kuultuaan komissiolle 31 päivänä toukokuuta 2017 yhteisen suosituksen.
            
         
               (6)
            
            
               Yhteisessä suosituksessa esitetään vuosiksi 2018, 2019 ja 2020 vahvistettavaa de minimis -poikkeusta, joka olisi enintään yksi prosentti makrillin, piikkimakrillin, sillin ja valkoturskan vuotuisesta kokonaissaaliista pienten pelagisten lajien kalastuksessa, jonka kohteena ovat ICES-alueilla IVb ja c 54. pohjoisen leveysasteen eteläpuolella pelagisilla troolareilla (OTM ja PTM), joiden suurin pituus on enintään 25 metriä, pyydetty makrilli, piikkimakrilli ja silli.
            
         
               (7)
            
            
               Jäsenvaltiot ovat esittäneet tieteellistä näyttöä, joka osoittaa, että tahattomien saaliiden käsittelystä aiheutuisi kyseisessä kalastuksessa kohtuuttomia kustannuksia. Tieteellis-teknis-taloudellinen kalastuskomitea (STECF) on arvioinut kyseisen näytön. STECF toteaa, että de minimis -poikkeus voi kannustaa asianomaisia laivastoja muuttamaan toimintatapojaan ja jatkamaan tutkimusta keinoista parantaa valikoivuutta. Tämän perusteella ehdotettu poikkeus voidaan sisällyttää delegoituun asetukseen (EU) N:o 1395/2014.
            
         
               (8)
            
            
               Poisheittämissuunnitelman voimassaoloaikaa olisi sen vuoksi jatkettava 31 päivään joulukuuta 2020.
            
         
               (9)
            
            
               Delegoidun asetuksen (EU) N:o 1395/2014 2, 4 ja 4 a artiklassa säädetään eloonjäämisasteeseen perustuvasta poikkeuksesta kurenuotilla pyydettyjen makrilli- ja sillisaaliiden osalta, saaliiden kirjaamisesta sekä kilohailin kalastuksessa sovellettavista teknisistä toimenpiteistä. STECF antoi eloonjäämisasteeseen perustuvaa poikkeusta koskevasta toimenpiteestä myönteisen arvion vuonna 2014, ja kansainvälinen merentutkimusneuvosto (ICES) antoi kilohailin kalastuksen teknisistä toimenpiteistä myönteisen arvion vuonna 2017. Komissio katsoo, että näyttö, johon tämä arviointi perustui, on seuraavat kolme vuotta edelleen pätevä. Sen vuoksi toimenpiteen soveltamista olisi jatkettava vuoteen 2020 asti.
            
         
               (10)
            
            
               Delegoitu asetus (EU) N:o 1395/2014 ja sen liite olisi muutettava.
            
         
               (11)
            
            
               Koska tässä asetuksessa säädetyt toimenpiteet vaikuttavat suoraan unionin alusten kalastuskauden suunnitteluun ja kalastuskauden taloudelliseen toimintaan, asetuksen olisi tultava voimaan heti sen julkaisemisen jälkeen. Koska delegoidulla asetuksella (EU) N:o 1395/2014 vahvistetun poisheittämissuunnitelman voimassaolo päättyy 31 päivänä joulukuuta 2017, tätä asetusta olisi sovellettava 1 päivästä tammikuuta 2018,
            
         ON HYVÄKSYNYT TÄMÄN ASETUKSEN:
   1 artikla
   Muutetaan delegoitu asetus (EU) N:o 1395/2014 seuraavasti:
   
               1.
            
            
               Korvataan 3 artiklan otsikko seuraavasti: ”De minimis -poikkeus vuosina 2015 ja 2016.”
            
         
               2.
            
            
               Lisätään 3 a artikla seuraavasti:
               ”3 a artikla
               
                  De minimis -poikkeus vuosina 2018, 2019 ja 2020
               ”Asetuksen (EU) N:o 1380/2013 15 artiklan 1 kohdasta poiketen vuosina 2018, 2019 ja 2020 voidaan heittää pois enintään yksi prosentti makrillin, piikkimakrillin, sillin ja valkoturskan vuotuisesta kokonaissaaliista pelagisessa kalastuksessa, jonka kohteena ovat ICES-alueilla IVb ja c 54. pohjoisen leveysasteen eteläpuolella pelagisilla troolareilla, joiden suurin pituus on enintään 25 metriä, pelagista troolia (OTM/PTM) käyttäen pyydetty makrilli, piikkimakrilli ja silli.”
            
         
               3.
            
            
               Korvataan 5 artiklan toinen kohta seuraavasti:
               ”Sitä sovelletaan 1 päivän tammikuuta 2015 ja 31 päivän joulukuuta 2020 välisenä aikana.”
            
         
               4.
            
            
               Korvataan liite tämän asetuksen liitteellä.
            
         2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2018.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä marraskuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 354, 28.12.2013, s. 22.
   
      (2)  Komission delegoitu asetus (EU) N:o 1395/2014, annettu 20 päivänä lokakuuta 2014, tiettyä Pohjanmerellä harjoitettavaa pienten pelagisten lajien kalastusta ja tiettyä Pohjanmerellä teollisiin tarkoituksiin harjoitettavaa kalastusta koskevasta poisheittämissuunnitelmasta (EUVL L 370, 30.12.2014, s. 35).
   
      LIITE
      ”
            LIITE
            
                        1.
                     
                     
                        ICES-alueella IIIa (Skagerrak ja Kattegat) harjoitettava pienten pelagisten lajien kalastus
                        
                                    Koodi
                                 
                                 
                                    Pelagisten lajien kalastuksessa käytettävät pyydykset
                                 
                                 
                                    Kohdelajit
                                 
                              
                                    OTM ja PTM
                                 
                                 
                                    Pelaginen trooli ja pelaginen paritrooli
                                 
                                 
                                    Silli, makrilli, mustakitaturska, piikkimakrilli ja kilohaili (ihmisravinnoksi tarkoitetut)
                                 
                              
                                    PS
                                 
                                 
                                    Kurenuotta
                                 
                                 
                                    Silli, makrilli, piikkimakrilli ja kilohaili (ihmisravinnoksi tarkoitetut)
                                 
                              
                                    OTB ja PTB (1)
                                    
                                 
                                 
                                    Pohjatrooli ja parittainen pohjatrooli
                                 
                                 
                                    Silli, makrilli ja kilohaili (ihmisravinnoksi tarkoitetut)
                                 
                              
                                    GNS ja GND (2)
                                    
                                 
                                 
                                    Ankkuroitu verkko (kiinteä) ja ajoverkot
                                 
                                 
                                    Makrilli ja silli
                                 
                              
                                    LLS, LHP
                                 
                                 
                                    Ankkuroidut pitkätsiimat, käsisiimat ja vapapyydykset (käsikäyttöiset) sekä käsisiimat ja vapapyydykset (koneelliset)
                                 
                                 
                                    Makrilli
                                 
                              
                                    MIS
                                 
                                 
                                    Muut pyydykset, mukaan luettuina sulkupyydykset, merrat ja paunetit
                                 
                                 
                                    Makrilli, silli ja kilohaili (ihmisravinnoksi tarkoitetut)
                                 
                              
                  
                        2.
                     
                     
                        ICES-alueella IV (Pohjanmeri) harjoitettava pienten pelagisten lajien kalastus
                        
                                    Koodi
                                 
                                 
                                    Pelagisten lajien kalastuksessa käytettävät pyydykset
                                 
                                 
                                    Kiintiön alaiset kohdelajit
                                 
                              
                                    OTM ja PTM
                                 
                                 
                                    Pelaginen ovitrooli ja pelaginen paritrooli (mukaan luettuna TR3)
                                 
                                 
                                    Silli, makrilli, piikkimakrilli, kultakuore, mustakitaturska ja kilohaili (ihmisravinnoksi tarkoitetut)
                                 
                              
                                    PS
                                 
                                 
                                    Kurenuotta
                                 
                                 
                                    Silli, makrilli, piikkimakrilli ja mustakitaturska
                                 
                              
                                    GNS ja GND (3)
                                    
                                 
                                 
                                    Ankkuroitu verkko (kiinteä) ja ajoverkot
                                 
                                 
                                    Makrilli ja silli
                                 
                              
                                    GTR
                                 
                                 
                                    Riimuverkot
                                 
                                 
                                    Makrilli
                                 
                              
                                    LLS, LHP ja LHM
                                 
                                 
                                    Ankkuroidut pitkätsiimat, käsisiimat ja vapapyydykset (käsikäyttöiset) sekä käsisiimat ja vapapyydykset (koneelliset)
                                 
                                 
                                    Makrilli
                                 
                              
                                    MIS
                                 
                                 
                                    Muut pyydykset, mukaan luettuina sulkupyydykset, merrat ja paunetit
                                 
                                 
                                    Silli ja kilohaili (ihmisravinnoksi tarkoitetut)
                                 
                              
                  
                        3.
                     
                     
                        Muut alukset, joiden kohteena ovat asetuksen (EU) N:o 1380/2013 15 artiklan 1 kohdan a alakohdassa tarkoitetut pienet pelagiset lajit, joita ei ole mainittu tässä liitteessä olevassa 1 ja 2 kohdassa.
                     
                  
                        4.
                     
                     
                        Unionin vesillä ICES-alueilla IIIa ja IV teollisiin tarkoituksiin harjoitettava kalastus
                        
                                    Koodi
                                 
                                 
                                    Pyydys
                                 
                                 
                                    Kiintiön alaiset kohdelajit
                                 
                              
                                    Mikä tahansa trooli
                                 
                                 
                                    Trooli, jonka silmäkoko on alle 32 mm
                                 
                                 
                                    Tuulenkala, kilohaili ja harmaaturska
                                 
                              
                                    PS
                                 
                                 
                                    Kurenuotat
                                 
                                 
                                    Tuulenkala, kilohaili ja harmaaturska
                                 
                              
                  ”
      
         (1)  Pohjatrooli ja parittainen pohjatrooli silmäkoolla < 70 mm
      
         (2)  Silmäkoko: 50–99 mm
      
         (3)  Silmäkoko: 50–90 mm